钦定古今图书集成/理学汇编/学行典/第193卷 > 赵孝先
## 钦定古今图书集成/理学汇编/学行典/第193卷 > 赵孝先

按《临海县志》：“赵孝先，名次起，以字行，洪武初，为国子
生。其父戍京师，孝先告祭酒以愿代状，不许，哭诉于
礼部，事闻，诏许之。孝先喜不自胜，即变服以行。孝先
素有才望，士大夫竞为诗以送其行。方逊志先生序
之曰：‘士之学，以善俗化民为本。孝先一举，使天下咸
濯磨奋发，为子则孝，为臣则忠，其有益于人纪，岂不
甚大’。”戍满仕，终宝坻教谕。今祀乡贤祠。